CELEX: 62010CJ0387
Language: bg
Date: 2011-09-29 00:00:00
Title: Решение на Съда (седми състав) от 29 септември 2011 г. # Европейска комисия срещу Република Австрия. # Неизпълнение на задължения от държава членка - Свободно предоставяне на услуги - Правна уредба на държава членка относно инвестиционните фондове и инвестиционните фондове за недвижими имоти - Доказателство за приходи, считани за разпределени - Доказателство, представено чрез данъчен представител - "Национални" кредитни институции и фидуциари, които имат качеството на данъчен представител. # Дело C-387/10.

Решение на Съда (седми състав) от 29 септември 2011 г. — Комисия/Австрия
      (Дело C‑387/10)
      „Неизпълнение на задължения от държава членка — Свободно предоставяне на услуги — Правна уредба на държава членка относно инвестиционните фондове и инвестиционните фондове за недвижими имоти — Доказателство за приходи, считани за разпределени — Доказателство, представено чрез данъчен представител — „Национални“ кредитни институции, данъчни консултанти и одитори, които имат качеството на данъчен представител“
      Свободно предоставяне на услуги — Ограничения — Правна уредба на държава членка, съгласно която единствено установените в тази държава данъчни консултанти, одитори и кредитни
         институции могат да бъдат данъчни представители на инвестиционни фондове и на фондове за недвижими имоти — Недопустимост — Обосноваване с обществения интерес — Липса (член 49 ЕО; член 36 от Споразумението за ЕИП) (вж. точки 25, 31—34 и диспозитива)
      
      Предмет
      
         
               Неизпълнение на задължения от държава членка — Нарушение на член 49 ЕО и на член 36 от Споразумението от 2 май 1992 година
                  за Европейското икономическо пространство (ОВ L 1, 1994 г., стр. 3) — Правна уредба на държава членка, съгласно която единствено
                  установените в тази държава данъчни консултанти, одитори и кредитни институции могат да бъдат данъчни представители на инвестиционни
                  фондове и на фондове за недвижими имоти
               
            Диспозитив
      
         
                  1)
               
               
                  
               
               
                  	Като е приела и оставила в сила разпоредби, по силата на които единствено установените в Австрия кредитни институции, данъчни
                     консултанти и одитори могат да бъдат определени за данъчни представители на инвестиционни фондове или на инвестиционни фондове
                     за недвижими имоти, Република Австрия не е изпълнила задълженията си по член 49 ЕО и по член 36 от Споразумението от 2 май
                     1992 година за Европейското икономическо пространство.
                  
               
            
         
                  2)
               
               
                  
               
               
                  	Осъжда Република Австрия да заплати съдебните разноски.